EkBass/fiwiki-20250220-pages-articles huggingface dataset:
Naiskos

Naiskos () oli antiikin kreikkalaisessa arkkitehtuurissa pieni temppeli, jossa ei ollut esimerkiksi peristasista eli ympäröivää pylväikköä. Sana on diminutiivi temppeliä tarkoittavasta sanasta naos. Naiskoksessa oli yleensä pylväitä ainakin yhdellä sivulla sekä päätykolmio. Muun muassa Ateenan Athene Niken temppeli voidaan lukea naiskokseksi. Nimitystä naiskos voidaan käyttää myös hautasteleistä eli hautakivistä, jotka oli tehty pienen, kahden pylvään reunustaman temppelin muotoon. Delos Museum 3108.jpg|Naiskos-hautastele, Deloksen arkeologinen museo. 7675 - Piraeus Arch. Museum, Athens - Funerary enclosure of Mnesitheos - Photo by Giovanni Dall'Orto, No.jpg|Naiskos- hautasetele, Pireuksen arkeologinen museo. 0320 - Archaeological Museum, Athens - Golden naiskos - Photo by Giovanni Dall'Orto, Nov 11 2009.jpg|Kultainen naiskos. Kansallinen arkeologinen museo. == Lähteet == == Aiheesta muualla == Luokka:Klassisen arkkitehtuurin käsitteet Luokka:Kreikankieliset sanat ja sanonnat Luokka:Kreikkalainen temppeli
Opisthodomos

Opisthodomos (, , ”takahuone”) oli antiikin kreikkalaisessa arkkitehtuurissa temppelin takapäädyssä ollut huone ja portiikki. Opisthodomos sijaitsi tyypillisesti temppelin länsipäädyssä eli päinvastaisella puolella kuin pronaos, jonka kautta tapahtui sisäänkäynti temppelin naokseen eli cellaan. Opisthodomoksesta sen sijaan ei ollut pääsyä naokseen. Opisthodomos oli käytössä erityisesti doorilaista tyyliä edustaneissa temppeleissä. Kaikissa temppeleissä, varsinkaan pienemmissä, sitä ei kuitenkaan ollut. Opisthodomosta reunustivat pronaoksen tavoin anta-seinät ja sen edustalla oli pylväät, usein kaksi pylvästä (distylos in antis). Opisthodomos saattoi toimia aarrekammiona, missä tapauksessa se oli suljettavissa ovilla. Tässä käytössä opisthodomos oli tunnetuimmin Parthenonin temppelissä Ateenan Akropoliilla. The Temple of Apollo Epikourios at Bassae, Opisthodomos and west colonnade, Arcadia, Greece (14273344184).jpg|Apollon Epikurioksen temppelin opisthodomos. Temple of Hephaestus in Athens 04.JPG|Hefaistoksen temppelin opisthodomos. Oviaukko naokseen on puhkaistu kirkoksi muuttamisen yhteydessä. == Lähteet == == Aiheesta muualla == Luokka:Klassisen arkkitehtuurin käsitteet Luokka:Kreikankieliset sanat ja sanonnat Luokka:Kreikkalainen temppeli Luokka:Tilat
Pronaos

Pronaos () oli antiikin kreikkalaisessa arkkitehtuurissa temppelin naoksen eli cellan edessä ollut etuhuone ja portiikki. Käynti naokseen eli temppelin sisäosiin tapahtui pronaoksen kautta. Useimmissa kreikkalaisissa temppeleissä oli ainakin pronaos ja naos. Pronaos sijaitsi tyypillisesti temppelin itäpäässä. Suuremmissa temppeleissä temppelin toisessa päässä saattoi olla pronaosta vastannut opisthodomos. Pronaosta reunustivat usein anta-seinät, mutta termiä voidaan käyttää myös seinättömästä portiikista. Pronaoksen edustalla oli pylväät, usein kaksi pylvästä (distylos in antis). Pronaos saattoi toimia aarrekammiona ja votiivilahjojen säilytyspaikkana, missä tapauksessa se saattoi olla suljettavissa ovilla. The Temple of Apollo Epikourios at Bassae, Proanos, Arcadia, Greece (14096018609).jpg|Apollon Epikurioksen temppelin pronaos, Bassai. Agrigento, Tempio della Concordia (9).jpg|Concordian temppelin pronaos (pylväikön takana), Akragas. == Lähteet == == Aiheesta muualla == Luokka:Klassisen arkkitehtuurin käsitteet Luokka:Kreikankieliset sanat ja sanonnat Luokka:Kreikkalainen temppeli Luokka:Tilat
Ivan Golunov

Ivan Golunov (s. 1983) on venäläinen tutkiva toimittaja. Kesäkuussa 2019 hänet pidätettiin syytettynä huumeiden hallussapidosta. Syytteitä pidetään tekaistuina, ja Venäjällä on noussut poikkeuksellisen laaja vastustusten aalto. Golunov työskentelee riippumattomalle Meduza-uutissivustolle. Golunov joutui pidätyksen aikana saamiensa vammojen vuoksi sairaalaan ja sittemmin hänet määrättiin kotiarestiin odottamaan oikeudenkäyntiä. Kolme johtavaa taloussanomalehteä Vedomosti, RBK ja Kommersant asettuivat tukemaan Golunovia julkaisemalla etusivullaan tekstin “Minä olen / Me olemme Ivan Golunov”. Myös tutkivaan journalismiin erikoistunut riippumaton Novaja Gazeta ja muut venäläiset uutismediat tukevat Golunovia. Jopa Venäjän valtiollisen median tunnetut toimittajat ovat välttäneet asettumasta viranomaisten puolelle, vaikka valtion valvonnassa oleva media yleensä tukee viranomaisia, ja pidätyksen perusteluiksi on vaadittu konkreettisia tosiasioita. Kremlistä myönnettiin, että pidätyksessä on voinut tapahtua virheitä. Rikostutkinta lopetettiin 11. kesäkuuta 2019 aiheettomana, ja Golunov vapautettiin kotiarestista. Vapauttamista on pidetty kansalaisyhteiskunnan toimien ansiona, mutta myös poikkeustapauksena, joka ei toistu vaan sillä vain osoitettiin, että poliisinkin on noudatettava lakia. Golunov on saanut aiemmin uhkauksia tutkiessaan väärinkäytöksiä ja korruptiota. Golunovin vapauttamisen jälkeen Moskovassa järjestettiin mielenosoitus, jossa vaadittiin rangaistusta poliiseille, jotka osallistuivat Golunoviin kohdistettuihin syytteisiin johtaneisiin tapahtumiin. Tilaisuuteen osallistui muun muassa oppositiopoliitikko Aleksei Navalnyi. Mielenosoitusmarssin eteneminen kuitenkin estettiin, ja satoja mielenosoittajia otettiin kiinni. == Lähteet == Luokka:Venäläiset toimittajat Luokka:Vuonna 1983 syntyneet Luokka:Elävät henkilöt
VfL Wolfsburg (naiset)

VfL Wolfsburg on Saksan Bundesliigassa pelaava naisten jalkapallojoukkue, joka aloitti nykyisellä nimellä vuonna 2003, kun vuonna 1973 perustettu VfR Eintracht Wolfsburg yhdistyi VfL Wolfsburgin kanssa. Joukkue on voittanut naisten Mestarien liigan vuosina 2013 ja 2014 sekä hävinnyt loppuottelussa vuosina 2016, 2018 ja 2020. Se on voittanut Bundesliigan seitsemän kertaa vuosina 2013–2014, 2017–2020 ja 2022 sekä Saksan cupin yhdeksän kertaa vuosina 2013 ja 2015–2022. Joukkueen kotikenttä on 5 200 katsojan AOK Stadion. == Joukkue == :Päivitetty 6. toukokuuta 2023 Päävalmentaja: Tommy Stroot == Lähteet == == Aiheesta muualla == * Seuran kotisivu Luokka:Saksalaiset naisten jalkapalloseurat Luokka:Ala-Saksin jalkapallo Luokka:Wolfsburg
Sven Olof Österberg

Sven Olof Österberg (15. huhtikuuta 1891 SavonlinnaKuka kukin on (Aikalaiskirja) 1954, s. 1016 (Viitattu 10.6.2019) – 29. huhtikuuta 1970 Helsinki) oli suomalainen juristi ja maatalousneuvos. ==Henkilöhistoria== Sven Olof Österbergin vanhemmat olivat eläinlääkäri Victor Österberg ja Anna Maria Smith ja puoliso vuodesta 1924 Aune Salome Raitio, seminaarinjohtaja Kosti Raition tytär. Österberg tuli ylioppilaaksi 1911 ja suoritti oikeustutkinnon 1916, varatuomarin arvon hän sai 1919. Österberg toimi asutushallituksen apulaisasutusneuvoksena 1919–1937, vt. asessorina 1920 ja vt. asutusneuvoksena 1926, maataloushallituksen hallinnollisena osastopäällikkönä ja lainoppineena maatalousneuvoksena 1937–1958 sekä maataloushallituksen vt. pääjohtajana 1943–1944 ja pääjohtajan sijaisena 1944–1958, jolloin hän jäi eläkkeelle. Österberg oli myös useiden komiteoiden ja työryhmien jäsen, samoin kuin Helsingin asutuslautakunnan puheenjohtaja lähes 30 vuotta, 1936–1964.Kuolleita. Helsingin Sanomat, 31.10.1957, s. 2. ==Julkaisuja== * Asutustoiminnan kehittäminen, 1929 ==Lähteet== Luokka: Suomalaiset juristit Luokka: Suomalaiset virkamiehet Luokka: Vuonna 1891 syntyneet Luokka: Vuonna 1970 kuolleet
Mariana Larroquette

Mariana Larroquette (s. 24. lokakuuta 1992) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 40 maaottelua ja tehnyt niissä kahdeksan maalia. MM-kilpailuissa hän pelasi Argentiinan kaikissa kolmessa ottelussa, joista yhdessä avauskokoonpanossa. == Lähteet == Luokka:Argentiinalaiset jalkapalloilijat Luokka:Vuonna 1992 syntyneet Luokka:Elävät henkilöt
Patrick McCaw

Patrick Andrew McCaw (s. 25. lokakuuta 1995 Saint Louis, Missouri) on yhdysvaltalainen koripalloilija, pelipaikaltaan heittävä takamies. Hän on pelannut NBA:ssa vuodesta 2016 lähtien. Vuosina 2017 ja 2018 hän voitti Golden State Warriorsissa ja vuonna 2019 Toronto Raptorsissa NBA:n mestaruuden. == Elämä ja ura == McCaw pelasi yliopistokoripalloa UNLV:n joukkueessa vuosina 2014–2016.College Basketball at Sports-Reference.com Golden State Warriors varasi hänet NBA:han 38. vuorolla vuoden 2016 varaustilaisuudessa. Kahdella ensimmäisellä NBA-kaudellaan McCaw juhli Warriorsissa sarjan mestaruutta. Vuoden 2018 lopulla hän siirtyi Cleveland Cavaliersiin ja jo tammikuussa 2019 Toronto Raptorsiinhttps://www.nba.com/raptors/press-release/raptors-sign- patrick-mccaw. Keväällä 2019 Raptors eteni ensimmäisen kerran historiassaan NBA:n loppuotteluihin, joissa sitä vastaan asettui hallinnut mestari Warriors. Raptors voitti ottelusarjan 4–2, ja McCaw juhli kolmatta perättäistä mestaruuttaan.Basketball-Reference.com == Lähteet == * Patrick McCaw Stats Basketball-Reference.com * Patrick McCaw G-League Stats Basketball- Reference.com * Patrick McCaw College Stats College Basketball at Sports- Reference.com * Profiili University of Nevada Las Vegas Athletics === Viitteet === == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Antoni Bernadó

Antoni Bernadó (s. 9. joulukuuta 1966 Sant Julià de Lòria, Andorra) on andorralainen entinen kestävyysjuoksija. Hän osallistui viisiin olympialaisiin maratonilla vuosina 1996, 2000, 2004, 2008 ja 2012. Parhaan olympiasijoituksensa hän saavutti Sydneyssä 2000, kun hänen sijoituksensa oli 49. == Lähteet == Luokka:Andorralaiset kestävyysjuoksijat Luokka:Vuonna 1966 syntyneet Luokka:Elävät henkilöt
Nichelle Prince

Nichelle Prince (s. 19. helmikuuta 1995) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 90 maaottelua ja tehnyt niissä 13 maalia. MM-kilpailuissa 2019 hän pelasi avauskokoonpanossa kolmessa Kanadan neljästä ottelusta ja teki maalin alkulohko-ottelussa Uutta-Seelantia vastaan. Pelipaikaltaan hän on hyökkääjä. Hän on saavuttanut olympiapronssia Rio de Janeirossa 2016 ja voittanut kultaa Tokiossa 2021. Prince edustaa yhdysvaltalaista Houston Dashia. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1995 syntyneet Luokka:Elävät henkilöt
Jessie Fleming

Jessie Alexandra Fleming (s. 11. maaliskuuta 1998) on kanadalainen jalkapalloilija. Hän on pelannut Kanadan naisten maajoukkueessa 115 maaottelua ja tehnyt niissä 19 maalia. Pelipaikaltaan hän on keskikenttäpelaaja. MM- kilpailuissa 2019 hän pelasi Kanadan kaikki neljä ottelua alusta loppuun ja teki maalin alkulohko-ottelussa Uutta-Seelantia vastaan. Hän on saavuttanut olympiapronssia Rio de Janeirossa 2016 ja voittanut olympiakultaa Tokiossa 2021. Fleming on pelannut Kalifornian yliopiston UCLA Bruins -joukkueessa. Heinäkuussa 2020 hän solmi kolmivuotisen sopimuksen Englannin pääsarjajoukkue Chelsean kanssa. Hän on pelannut kolmen kauden aikana Englannin Superliigassa 55 ottelua ja tehnyt niissä yhdeksän maalia. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1998 syntyneet Luokka:Elävät henkilöt
Orimattilan seurakunta

Orimattilan seurakunta on Suomen evankelis-luterilaisen kirkon seurakunta, joka kuuluu Mikkelin hiippakuntaan ja tämän Päijät-Hämeen rovastikuntaan. Seurakunta toimii Orimattilan kaupungin alueella. Vuonna 2011 Artjärven seurakunta liitettiin kappeliseurakuntana osaksi Orimattilan seurakuntaa. ==Toimintapaikat== Orimattilan seurakunnalla on kolme kirkkoa: Orimattilan kirkko, Kuivannon kirkko ja Artjärven kirkko. Orimattilan keskustaajamassa sijaitsevat seurakuntakoti, vanha pappila ja muita seurakunnan toimintaan liittyviä tiloja. Heinämaalla on rukoushuone. Mallusjoella on seurakunnan leirikeskus lähinnä rippikoululeirien järjestämistä varten, minkä yhteydessä on myös hirsinen entisestä viljamakasiinista tehty Leirikirkko. Orimattilan evankelis-luterilaisen seurakunnan toimintapaikkoja nimi tyyppi sijainti Anninkammari Orimattilan keskustaajama Artjärven kirkko kirkko Artjärven kirkonkylä Artjärven seurakuntakoti seurakuntakoti Artjärven kirkonkylä Heinämaan rukoushuone rukoushuone Heinämaa kirpputori Orimattilan keskustaajama Kuivannon kirkko Kuivanto Leirikoti leirikeskus Mallusjoki Mispa Orimattilan keskustaajama Orimattilan kirkko kirkko Orimattilan keskustaajama Orimattilan seurakuntakoti seurakuntakoti Orimattilan keskustaajama Riihikirkko kirkko Mallusjoki vanha pappila pappila Orimattilan keskustaajama ==Lähteet== *
Estelle Johnson

Estelle Johnson (s. 21. heinäkuuta 1988) on kamerunilainen jalkapalloilija. Hän on pelipaikaltaan puolustaja. Hän kuului synnyinmaansa Kamerunin maajoukkueeseen vuoden 2019 maailmanmestaruuskilpailuissa. Hän on kasvanut Yhdysvalloissa ja pelannut siellä pitkään. Kaudeksi 2019 hän siirtyi Washington Spiritistä Sky Blue FC:hen. == Lähteet == Luokka:Kamerunilaiset jalkapalloilijat Luokka:Vuonna 1988 syntyneet Luokka:Elävät henkilöt
Annika Aapalahti

Annika Aapalahti (s. 6. kesäkuuta 1985 Oulu) on suomalainen näyttelijä. Hän esitti Pikeä Yleisradion M/S Romantic -tv-sarjassa. Aapalahti on ollut kiinnitettynä Oulun kaupunginteatteriin vuodesta 2019. Aapalahti on valmistunut teatteritaiteen maisteriksi vuonna 2015 Teatterikorkeakoulusta. Näyttelemistä hän on opiskellut Suomen Teatteriopistossa vuosina 2008–2009. Ylioppilaaksi hän valmistui Laanilan lukiosta vuonna 2005. __NOTOC__ == Filmografia == === Elokuvat === Vuosi Nimi Tyyppi Rooli 2012 3 Simoa elokuva Katja 2014 Tissit lyhytelokuva Kaarina 2016 Vieras lyhytelokuva Essi 2018 Kääntöpiste elokuva konstaapeli 2019 Äiti elokuva tarjoilija === Televisiosarjat === Vuosi Sarja Rooli 2009–2010 Parasta aikaa opettaja 2016 Sekasin Maila 2017 Aallonmurtaja bilettäjä 2019 M/S Romantic Pike Syke Mira Sundström 2020 Downshiftaajat Pauliina Kaikki synnit Heidi Leppihalme 2021 Roba Orvokki Karhula Nyrkki Lilja == Lähteet == == Aiheesta muualla == * * * Annika Aapalahti suomalaisen teatterin Ilona-tietopankissa * Annika Aapalahden profiili Näyttelijäliiton sivuilla * Annika Aapalahti ja Petteri Pennilä kertomassa M/S Romantic -sarjasta Ylen Tähtihetki-ohjelmassa Luokka:Elävät henkilöt Luokka:Suomalaiset näyttelijät Luokka:Vuonna 1985 syntyneet
Adi Stenroth

Adlay Gideon ”Adi” Stenroth (1896 – 23. toukokuuta 1931 Hanoi, Ranskan Indokiina) oli suomalainen Ranskan muukalaislegioonan sotilas. Hän on tiettävästi ainoa suomalainen, joka on ylennyt legioonassa upseerin arvoon saakka. Stenroth oli kotoisin rautatieläisen perheestä, hänen isänsä toimi Värtsilän asemapäällikkönä. Stenroth kirjoitti ylioppilaaksi Nurmeksen yhteiskoulusta vuonna 1915. Hänen tiedetään olleen varsin kielitaitoinen mies. Ruotsi lienee ollut hänen kotikielensä, minkä lisäksi hän osasi luonnollisesti suomea, saksaa ja venäjää. Hän aloitti opinnot Kauppakorkeakoulussa, mutta opinnot keskeytyivät Suomen sisällissodan alkaessa. Hän osallistui sodassa Helsingin jääkäriprikaatin joukoissa muun muassa Helsingin valtaukseen. Sodan johdosta sotilasura alkoi kiinnostaa Stenrothia, ja hän hakeutui sodan jälkeen Suomen tykistökouluun Lappeenrantaan. Hän osallistui samalle tykistökurssille tulevan kenraaliluutnantin A. F. Airon kanssa. Tykistökoulun jälkeen Stenroth palveli kenttätykistörykmentti 2:ssa, ennen kuin erosi yllättäen helmikuussa 1920, mahdollisesti raha-asioissaan olleiden sotkujen vuoksi. Hänen upseerinuransa oli juuri lähtenyt suotuisasti käyntiin, ja häntä luonnehdittiin “täydelliseksi vikurivarsaksi, sanan oikeassa merkityksessä”. Hän lähti Ranskaan, ja liittyi muukalaislegioonaan viiden vuoden sopimuksella Arrasin kaupungissa huhtikuussa 1920, aloittaen palveluksensa sotamiehenä. Hän toimi ensimmäiset vuodet taisteluvälinealiupseerina, ennen osallistumistaan upseerikurssille vuonna 1924, jolla hän tiettävästi oli priimus. Hänen kurssiarvosanansa oli 18/20. Hänet ylennettiin aliluutnantiksi heinäkuussa 1924. Hän lienee tuossa vaiheessa osannut hyvin ranskaa, sillä sitä varten vaadittiin erinomaista ranskan kielen taitoa. Vuosina 1925–1926 Stenroth osallistui Rifin sotaan Pohjois-Afrikassa, missä hän taisteli muun muassa karismaattisen marokkolaisen Abd el-Krimin berberijoukkoja vastaan, jotka Stenrothin luonnehdinnan mukaan olivat “uskomattoman rohkeita ja kuolemaa halveksuvia”. Hänen luultiin jo kuolleen, mutta todellisuudessa hän pääsi pakenemaan berbereiltä. Eräs taistelupaikka sai hänen mukaansa uuden nimen, Fort Stenroth. Hänet palkittiin ansioistaan sodassa Croix de Guerrella, ja hänet ylennettiin luutnantiksi, ja hänet mainittiin päiväkäskyssä, mitä asiaa pidetään Ranskassa suuressa arvossa. Vuosina 1928–1930 Stenroth palveli Libyassa ja Syyriassa. Lokakuussa 1930 hänet lähetettiin Hải Phòngiin Ranskan Indokiinaan, minne hän saapui huhtikuussa 1931 taltuttamaan siellä leimahtaneita levottomuuksia. Hän kuitenkin sairastui heti saavuttuaan johonkin trooppiseen tautiin, jolloin hänet siirrettiin sairaalaan Hanoihin, missä hän kuoli 23. toukokuuta. == Lähteet == == Aiheesta muualla == * Kaarlo Kurko : Joulu luutnanti Stenrothin seurassa Marokossa, Suomen aliupseeri : Suomen aliupseeriliiton äänenkannattaja, 17.12.1934, nro 23-24, s. 17, Kansalliskirjaston digitaaliset aineistot Luokka:Ranskan muukalaislegioonan sotilaat Luokka:Suomalaiset upseerit Luokka:Vuonna 1896 syntyneet Luokka:Vuonna 1931 kuolleet
Havaitse Jumala luonnossa

Havaitse Jumala luonnossa on luonnon kauneutta ylistävä muistokivi Hyvinkään Sveitsissä. Kivi sijaitsee harjun laella, ison supan lähellä, suuren siirtolohkareen päällä. Graniittisen 40 x 50 cm kokoisen laatan toinen puoli on hiottu. Muistokiven pystytti kauppias Carl Staudinger vuonna 1914 asuessaan Hyvinkäällä. Staudinger muutti myöhemmin Hankoon. Staudinger oleskeli useita kertoja Hyvinkään parantolassa ja oli ihastunut Sveitsin maisemiin ja luontoon. Hyvinkään Sementtivalimo toteutti muistokiven. == Vastaanotto == > "Eräänä päivänä löysivät hyvinkääläiset hämmästyksekseen kivenlohkareen > harjalle rakennetun hiotun graniittitaulun, joka oli muurattu kiinni > pienillä pyöreillä kivillä perustaansa. Tauluun oli kirjoitettu suomeksi ja > ruotsiksi sanat: ”Havaitse Jumala luonnossa – Se Gud i naturen”. Alla olivat > nimikirjaimet C.S:r 1914, jotka viittaavat erääseen luonnonystävään, joka > asuu nykyisin Hangossa, mutta tuona aikana eli Hyvinkäällä, jossa hän usein > vaelsi paikalle ja kuvitteli niitä geologisten voimien leikkejä, jotka > olivat muodostaneet maaston muuttuvan korkokuvan ja jätti monumentin > jälkimaailmalle. Tällainen taulu on. Jos tulevat sukupolvet seuraavat tätä > oppia, heidän ajatuksensa kääntyvät kohti korkeampia tiloja kuin arkipäivän > proosa. He kumartavat päänsä nöyrästi luonnon temppeleissä ja näkevät > Jumalan luonteeltaan." Näin kirjoitti Rolf Palmgren Huvfudstadsbladetissa vuonna 1929. == Taustaa == Sekä luonnonympäristönsä, että kulttuurihistoriansa takia Hyvinkään Sveitsi on omaleimainen alue. Virkistys- ja matkailukohteena alueen historia juontaa juurensa 1880-luvulle. Silloin seutu tuli tunnetuksi Helsinkiä ja Pietaria myöten karun nummiluontonsa ja terveellisen mannerilmastonsa vuoksi. Staudingerin epitafi perustuu 1800-luvun saksalaisen romantiikan näkemykseen. Sen mukaan pienimmissäkin luonnon yksityiskohdissa tulee näkyviin jumalallisen suunnitelman mukainen luonnon historia. Luonnon ylevyyden rinnalla tulee näkyviin ihmisen mitättömyys. ==Saman aiheen esiintymiä muualla== Samanlainen muistomerkki kirjoituksella Se Gud i naturen on matkailukohteena ja näköalapaikkana tunnetulla Getabergenillä Getassa Ahvenanmaalla. == Katso myös == * Subliimi == Lähteet == Luokka:Hyvinkään taideteokset ja muistomerkit
Ferland Mendy

Ferland Mendy (s. 8. kesäkuuta 1995 Meulan-en-Yvelines, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan vasen laitapuolustaja. == Seurajoukkueura == Kauden 2016–2017 aikana Mendy pelasi kasvattajaseuransa Le Havren edustusjoukkueessa 35 ottelua maan toiseksi korkeimmalla sarjatasolla Ligue 2:ssa.Lyon a présenté Ferland Mendy L'Équipe. Viitattu 11.6.2019. 29\. kesäkuuta 2017 Mendy teki viisivuotisen sopimuksen Olympique Lyonnaisin kanssa.Lyon sign Mendy but Ghezzal and Gonalons to depart Goal. Viitattu 11.6.2019. Hänestä maksettiin viiden miljoonan euron siirtokorvaus, johon sisältyi menestyksen mukaan maksettava miljoonan euron lisäsumma. 12\. kesäkuuta 2019 Mendy siirtyi Real Madridiin kuusivuotisella sopimuksella.Comunicado Oficial: Mendy Real Madrid. Viitattu 12.6.2019. Hänestä maksettiin 48 miljoonan euron siirtokorvaus, jonka lisäksi tähän kuuluu mahdollinen viiden miljoonan euron korotus, mikäli menestysehdot täyttyvät.Oficial: Ferland Mendy, nuevo jugador del Real Madrid Marca. Viitattu 13.6.2019. == Maajoukkueura == Marraskuussa 2018 Mendy sai ensimmäistä kertaa kutsun Ranskan maajoukkueeseen, kun hän korvasi kokoonpanossa loukkaantuneen Benjamin Mendyn maaotteluissa Alankomaita ja Uruguayta vastaan. Hän teki ensiesiintymisensä ottelussa Uruguayta vastaan pelaten täydet 90 minuuttia.World champion France beats Uruguay to cap successful year USA Today. Viitattu 11.6.2019. Mendy kuului Ranskan joukkueeseen EM-kilpailuissa 2024 mutta ei päässyt turnauksessa pelaamaan. == Lähteet == == Aiheesta muualla == * Ferland Mendyn tilastot Soccerway- sivustolla Luokka:Ranskalaiset jalkapalloilijat Luokka:Vuonna 1995 syntyneet Luokka:Elävät henkilöt
Äiti (vuoden 2019 elokuva)

Äiti on vuonna 2019 ensi-iltansa saanut draamaelokuva, jonka on ohjannut Samppa Batal. Sen pääosaa näyttelee Jaana Saarinen. Elokuva kertoo miehensä murhasta tuomitusta Eevasta (Saarinen), joka elokuvan alussa vapautuu vankilasta ja palaa vanhalle kotiseudulleen löytääkseen aikuiseksi kasvaneen tyttärensä. Kotiseudulla elinkautiseen tuomittua paluumuuttajaa ei kuitenkaan oteta avosylin vastaan. Elokuva kuvattiin 16 päivän ajan kesällä 2018. Kuvauksia edelsi kuukauden mittainen harjoittelujakso. Ennen kuvauksia Saarinen ja ohjaaja Batal tutustuivat myös vankien oloihin ja kuulivat tositarinoita ja kokemuksia rikoksia tehneiltä. Saarinen vieraili myös Hämeenlinnan avovankilassa tapaamassa naisvankeja. Äiti sai ensi-iltansa 10. toukokuuta 2019. == Näyttelijät == == Arvostelut == * Aamulehti: https://www.aamulehti.fi/a/ae88a14e-ab15-44af-9c1c-3cf5997b79ef * Episodi: *Etelä-Saimaa: [https://esaimaa.fi/uutiset/kulttuuri-ja- viihde/6a4b7d6f-f2da-4610-a1d0-4f01b90bbf74 * Film-O-Holic.com: * Helsingin Sanomat: * Me Naiset: == Lähteet == == Aiheesta muualla == * * Elokuvan traileri YouTubessa * Jaana Saarinen kertomassa elokuvasta Ylen Tähtihetki- ohjelmassa Luokka:Vuoden 2019 suomalaiset elokuvat Luokka:Suomalaiset draamaelokuvat Luokka:Suomalaiset independent-elokuvat
Äiti (täsmennyssivu)

Äiti voi tarkoittaa ainakin seuraavia: * äiti, biologinen tai sosiaalinen naaraspuolinen jälkeläistensä vanhempi * Äiti, Maksim Gorkin kirjoittama romaani * Äiti, vuonna 1926 ensi-iltansa saanut neuvostoliittolainen elokuva * Äiti, vuonna 2019 ensi-iltansa saanut suomalainen elokuva
Onayena

Onayena on entinen Suomen Lähetysseuran lähetysasema Ondongassa Pohjois- Namibiassa entisellä Ambomaalla. Lähetysaseman perustivat lähetyssaarnaajat Akseli Glad ja Emil Liljeblad vuonna 1902 Nehale Mpinganan hallitsemaan itäiseen Ondongaan. Lähetysasema perustettiin lähelle hallitsija Nehalen hovia. Nehale oli aiemmin käyttäytynyt hyvin itsevaltaisesti suomalaisia kohtaan, ja hänen käytöksensä vuoksi oli jouduttu hylkäämään Omandongon lähetysasema pysyvästi. Hän teki nytkin lähetyssaarnaajien olon tukalaksi, niin että vuonna 1906 Gladin oli pakko poistua asemalta, joka jäi lyhyeksi ajaksi tyhjilleen. Sitä tuli kuitenkin asuttamaan virolainen, Suomen Lähetysseuran työntekijä Hendrik Tuttar, joka oli tullut sinne jo vuonna 1903. Hän oli Gladin poistuessa ollut tilapäisesti Hereromaalla noutamassa morsiantaan. Kuitenkin vuonna 1907 voitiin järjestää ensimmäiset kasteet Onayenassa, vaikka viimeiseen asti oli epäselvää, tulisiko Nehale sallimaan ne. Nehale kuoli seuraavana vuonna, ja lähetystyöntekijöiden asema helpottui, kun he tulivat Ondongan kuningas Kambonden alaisuuteen.Peltola 1958, s. 140. Ensimmäisen maailmansodan aattona vuonna 1914 Onayenan seurakuntaan kuului hieman alle 300 henkeä. Seurakunta päätti rakentaa itselleen kirkon, joka valmistui jouluksi 1916.Peltola 1958, s. 210. ==Lähteet== * * ===Viitteet=== Luokka:Suomen Lähetysseuran lähetysasemat Ondongassa Luokka:Namibian maantiede
Intian presidentinvaali 2007

Intian presidentinvaali 2007 oli valitsijamiesvaali, jossa parlamentin ala- ja ylähuoneen edustajat sekä osavaltioiden lainsäätäjät valitsivat Intian uuden presidentin. Vastakkain olivat Rajasthanin osavaltion kuvernööri ja asianajaja Pratibha Patil sekä varapresidentti Bhairon Singh Shekhawat. Pratibha Patil edusti yhdistynyt edistyksellinen allianssi (UPA) -vaalikoalitiota ja sai tukea myös vasemmistopuolueilta, Shekhawat edusti kansallista demokraattista allianssia (NDA). Vaalien lopputuloksena Intia sai Pratibha Patilin ensimmäiseksi naispresidentikseen. Patilista tuli presidenttiehdokkas alun perin yllättäen, kun vasemmistopuolueet ilmoittivat tukevansa mieluummin naisehdokasta kuin kongressipuolueen alun perin ehdottamia miehiä. Vaalien aikana Patilia syytettiin lukuisista eri asioista kuten veljensä suojelemisesta murhatutkimuksen aikana sekä korruptiosta. Vastustajat myös kaivoivat esille Patilin vanhoja loukkaavia kommentteja perinnöllisesti sairaista ja muslimeista. Intian kansanpuolueen poliitikko Arun Jaitley perusti verkkosivun "knowpratibhapatil" (tunne Pratibha Patil), jonka tarkoitus oli tuoda esille Pratibha Patilia käsitteleviä epäedustavia uutisia. ==Lähteet== Luokka:Vuoden 2007 vaalit Luokka:Intian presidentinvaalit
Onandjokwe

Onandjokwe on entinen Suomen Lähetysseuran lähetysasema Ondongassa Pohjois- Namibiassa entisellä Ambomaalla. Siellä sijaitsee Onandjokwen sairaala. Sairaalan perustaminen tuli ajankohtaiseksi Ambomaalla sen jälkeen, kun ensimmäinen suomalainen lähetyslääkäri Selma Rainio oli saapunut sinne vuonna 1908. Sairaalaa kaavailtiin ensin Ondangwaan, mutta lopulta päädyttiin sen sijoittamiseen Oniipaan, jonka reunalle rakennettiin päärakennus ja muutamia sairasmajoja. Rakennustyöt suoritti lähetyssaarnaaja Nestor Wäänänen, ja ensimmäisessä rakennusvaiheessa käytettiin 75 000 rakennustiiltä ja 48 härkävaunullista rakennuspuuta sekä 6–7 tonnia muuta rakennustavaraa. Marraskuussa 1910 kiinnitettiin päärakennuksen kattopellit, ja tammikuussa 1911 Rainio saattoi muuttaa päärakennukseen. Heinäkuussa 1911 aseman vihkivät käyttöön vierailulla ollut Lähetysseuran apulaisjohtaja Hannu Haahti yhdessä työalan esimiehen Martti Rautasen kanssa. Paikasta alettiin käyttää sen vanhaa nimitystä Onandjokwe, ‘villihanhien paikka’.Peltola 1958, s. 162. Ensimmäisen maailmansodan aikana vuonna 1915 Ambomaalla vallitsi nälähätä ja ihmisiä kuoli myös punatautiin. Onandjokwen sairaalakin jouduttiin sulkemaan tilapäisesti. Kun englantilaiset joukot majuri S. M. Pritchardin johdolla olivat vallanneet Saksan Lounais-Afrikan saksalaisilta samana vuonna, Pritchard kävi myös Ambomaalla ja Onandjokwella, missä hän lupasi toimittaa sairaalaan lääkkeitä ja ruokavaroja. Pritchard oli ilmaissut tyytyväisyytensä suomalaisten Ambomaalla suorittamaan työhön. Hän oli itsekin muutaman päivän ajan potilaana Onandjokwella.Peltola 1958, s. 178, 183, 191. Vuonna 1918 Ambomaalla esiintyi tuhkarokkoa, aivokalvontulehdusta, vesirokkoa ja sikotautia, ja vuoden 1919 puolella myös espanjantautia. Viimeksi mainittu oli kuitenkin Ambomaalla lievää, ja vain harvat kuolivat siihen. Sota-aikana tapahtuneet joukkojen siirrot ja väestön liikehtiminen toivat kuitenkin tullessaan sukupuolitauteja, etenkin syfilistä, jota vuonna 1922 sairasti 47 % Onandjokwen potilaista. 1920-luvun alussa Ambomaalle saapui myös uutena tautina tuberkuloosi.Peltola 1958, s. 190–91. Sairaanhoitotyö oli pitkään ainoa suomalaisten työmuoto, jota siirtomaaisännät, niin saksalaiset kuin sittemmin englantilaiset tukivat taloudellisesti. Englantilaiset antoivat vuosittaisen määrärahan sekä lisäksi kalliit lääkkeet sukupuolitautien hoitamista varten.Peltola 1958, s. 190. Vuonna 1922 alkoi Onandjokwella uusi työmuoto, nuorten naisten kouluttaminen ns. “naiskodissa”, mutta tämä siirtyi jo vuonna 1925 Oshigamboon.Peltola 1958, s. 193. Sairaalan lääkärinä toimi Selma Rainio vuosina 1911–1919 ja 1922–1933.Peltola 1958, s. 234, 263. ==Lähteet== * * ===Viitteet=== Luokka:Suomen Lähetysseuran lähetysasemat Ondongassa Luokka:Namibian maantiede
Alan V. Oppenheim

Alan Victor Oppenheim (s. 11. marraskuuta 1937 New York ) on digitaalisen signaalinkäsittelyn (DSP) uranuurtaja 1960-luvulta saakka Massachusetts Institute of Technologyssä (MIT). == Kansainvälisiä palkintoja ja tunnustuksia == * IEEE fellow (1977) * ASSP Technical Achievement Award (1977) * ASSP Society Award (1980) * ASSP Centennial Medal * ASSP Education Medal (1988) * IEEE Jack S. Kilby Signal Processing Medal (2007) == Teokset == * Oppenheim, Alan V.: Superposition in a Class of Nonlinear Systems . Massachusetts Institute of Technology (MIT), 1965. (Väitöskirja) * * Oppenheim, Alan V. & Schafer, Ronald W.: Digital signal processing. 1. painos Prentice Hall, tammikuu 1975. 585 sivua. ISBN 0-13-214635-5. * Oppenheim, Alan V. & Schafer, Ronald W.: Discrete-time signal processing. 1. painos Englewood Cliffs, N.J. : Prentice Hall, 1989. 879 sivua. ISBN 0-13-216771-9. * Oppenheim, Alan V. & Schafer, Ronald W. & Buck, John R.: Discrete-time signal processing. 2. painos Upper Saddle River, N.J. : Prentice Hall, 1999. 870 sivua. ISBN 0-13-083443-2. * Oppenheim, Alan V. & Schafer, Ronald W.: Discrete-time signal processing. 3. painos Upper Saddle River : Pearson, 2010. 1108 sivua. ISBN 0-13-206709-9. * Oppenheim, Alan V. & Willsky, Alan S. & with Young, Ian T.: Signals and Systems. 1. painos Prentice Hall, 1983. 796 sivua. ISBN 0-13-811175-8. * Oppenheim, Alan V. & Willsky, Alan S. & with Nawab, S. Hamid: Signals and Systems. 2. painos Prentice Hall, 1997. 957 sivua. ISBN 0-13-651175-9. == Katso myös == * Digital processing of signals * Digital Signal Processing == Lähteet == Luokka:Yhdysvaltalaiset keksijät Luokka:Yhdysvaltalaiset professorit Luokka:Vuonna 1937 syntyneet Luokka:Elävät henkilöt
Ronald W. Schafer

Ronald W. Schafer (s. 17. helmikuuta 1938 Tecumseh, Nebraska ) on digitaalisen signaalinkäsittelyn (DSP) uranuurtaja Bellin laboratoriossa 1960-luvulta saakka. == Kansainvälisiä palkintoja ja tunnustuksia == * IEEE Jack S. Kilby Signal Processing Medal (2010) == Teokset == * Oppenheim, Alan V. & Schafer, Ronald W.: Digital signal processing. 1. painos Prentice Hall, tammikuu 1975. 585 sivua. ISBN 0-13-214635-5. * Oppenheim, Alan V. & Schafer, Ronald W.: Discrete-time signal processing. 1. painos Englewood Cliffs, N.J. : Prentice Hall, 1989. 879 sivua. ISBN 0-13-216771-9. * Oppenheim, Alan V. & Schafer, Ronald W. & Buck, John R.: Discrete-time signal processing. 2. painos Upper Saddle River, N.J. : Prentice Hall, 1999. 870 sivua. ISBN 0-13-083443-2. * Oppenheim, Alan V. & Schafer, Ronald W.: Discrete-time signal processing. 3. painos Upper Saddle River : Pearson, 2010. 1108 sivua. ISBN 0-13-206709-9. == Katso myös == * Digital Signal Processing == Lähteet == Luokka:Yhdysvaltalaiset professorit Luokka:Vuonna 1938 syntyneet Luokka:Elävät henkilöt
Wings of Fire

Wings of Fire on suomalaisen Brymirin kolmas albumi, joka julkaistiin vuonna 2019. Levy sisältää kaksi piiloraitaa "Reaver" ja instrumentaalisen version "Chasing The Skyline" kappaleesta. == Kappaleet == # # # # # # # # # # # # # == Kokoonpano == * Viktor Gullichsen – laulu * Joona Björkroth – kitara, taustalaulu * Sean Haslam – kitara * Jarkko Niemi – basso, taustalaulu * Patrik Fält – rummut === Vierailevat muusikot === * Noora Louhimo - laulu kappaleessa "Anew" * Jyri Helko - kuorolaulu === Tuotanto === * Viktor Gullichsen – äänittäjä, miksaaja * Svante Forsbäck – masteroija == Arvostelut == * Imperiumi: 8/10Levyarvostelu: Brymir - Wings Of Fire Viitattu 17.10.2022. * Kaaoszine.fi: 8/10Kaasozine.fi: Levyarvio * Metalliluola: 8+/10Metalliluola: Levyarvio * Soundi: Levyarvio: Taistelutantereella voimaheavyn puolesta – Brymir tavoittelee taivaankantta liiankin monella rintamalla Viitattu 18.10.2022. * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2019 albumit Luokka:Brymirin albumit
Tapio Saramäki

Tapio Antero Saramäki (12. kesäkuuta 1953 Orivesi ) on suomalaisen digitaalisen signaalinkäsittelyn (DSP) uranuurtaja Tampereen teknillisessä korkeakoulussa (TTKK) 1970-luvulta saakka. Hänen diplomityönsä (1978) ja väitöskirjansa (1981) ovat digitaalisen signaalinkäsittelyn alalla ensimmäiset Tampereen teknillisessä korkeakoulussa. == Virkaanastujaisesitelmä == Tampereen teknillisessä korkeakoulussa Festian juhlasalissa perjantaina 17. syyskuuta 1999 Digitaalinen signaalinkäsittely – teoriasta työkaluksi. == Kansainvälisiä palkintoja ja tunnustuksia == * Circuits and Systems Society’s Guillemin-Cauer Award (1988) * IEEE Fellow (2002) * The Best Paper Award (2003) * The 80th Honorary Member (Fellow) of the Russian A. S. Popov Society for Radio Engineering, Electronics and Communications (2004) * Circuits and Systems Society’s Guillemin-Cauer Award (2006) == Teokset == * Wanhammar, Lars & Saramäki, Tapio: Digital Filters Using MATLAB. Springer, 2020. 798 sivua. ISBN 978-3-030-24062-2, 978-3-030-24063-9 (eBook). * Saramäki, Tapio: Finite impulse response filter design, Chapter 4 in Handbook for Digital Signal Processing, edited by S. K. Mitra and J. F. Kaiser, John Wiley and Sons, New York, 1993, pp. 155–277. ISBN 978-0471619956. * Saramäki, Tapio: Digitaalisen suodattimen siirtofunktion analyyttinen määrääminen. Tampereen teknillinen korkakoulu. 1978. (Diplomityö) * Saramäki, Tapio: Design of Digital Filters Requiring a Small Number of Arithmetic Operations. Tampereen teknillinen korkakoulu, julkaisuja 12, 226 sivua. 1981. ISBN 951-720-578-3. (Väitöskirja) == Katso myös == * Digital Filters Using MATLAB == Lähteet == Luokka:Suomalaiset keksijät Luokka:Suomalaiset tietokirjailijat Luokka:Suomalaiset professorit Luokka:Tampereen teknillisen yliopiston professorit Luokka:IEEE:n ansioituneet jäsenet Luokka:Vuonna 1953 syntyneet Luokka:Elävät henkilöt
Markku Renfors

Markku Kalevi Renfors (s. 21. tammikuuta 1953 Suoniemi) on suomalainen tekniikan tohtori ja Tampereen teknillisen yliopiston tietoliikennetekniikan emeritusprofessori. Hänet tunnetaan erityisesti digitaalisen signaalinkäsittelyn (DSP) algoritmien kehittäjänä 1970-luvulta saakka. Renfors tuli ylioppilaaksi tamperelaisesta Sammon yhteislyseosta (1972). Hän valmistui Tampereen teknillisestä korkeakoulusta (TTKK) diplomi-insinööriksi (1978), tekniikan lisensiaatiksi (1981) ja edelleen tekniikan tohtoriksi (1982). Hänen englanninkielinen monografiamuotoinen väitöskirjansa (1982) oli otsikoitu On the Design of Efficient Digital Filters Using Graph Theoretic Equivalence Transformations. Renfors työskenteli väitöksensä jälkeen tutkijana Linköpingin yliopistossa Ruotsissa (1982-1984) ja Kalifornian yliopistossa (Santa Barbara) Yhdysvalloissa (1985-1986). == Kansainvälisiä palkintoja ja tunnustuksia == * Circuits and Systems Society’s Guillemin-Cauer Award (1988) * IEEE Fellow (2002) == Teokset == * Renfors, Markku: On the Design of Efficient Digital Filters Using Graph Theoretic Equivalence Transformations. Tampereen teknillinen korkeakoulu, julkaisuja 15, 116 sivua. 1982. ISBN 951-720-673-9. (Väitöskirja) * Renfors, Markku: High-speed digital filters. Tampereen teknillinen korkeakoulu, 63 sivua. 1981. * Renfors, Markku: Nopea pulssivahvistin kuituoptiseen tietoliikennejärjestelmään. Tampereen teknillinen korkeakoulu, 82 sivua. 1978. == Lähteet == Luokka:Suomalaiset keksijät Luokka:Suomalaiset professorit Luokka:Tampereen teknillisen yliopiston professorit Luokka:IEEE:n ansioituneet jäsenet Luokka:Vuonna 1953 syntyneet Luokka:Elävät henkilöt
Edwin Törmälä

Edwin Johannes Törmälä (22. elokuuta 1916 HelsinkiKuka kukin on (Aikalaiskirja) 1954, s. 1016 (Viitattu 11.6.2019) – 11. maaliskuuta 1976 SaariselkäBillion Graves: Edwin Törmälä (Viitattu 11.6.2019)) oli suomalainen juristi ja toiminnanjohtaja. ==Henkilöhistoria== Edwin Törmälän vanhemmat olivat puuseppä Klaus Johannes Törmälä ja Anna Emilia Gustafsson ja puoliso vuodesta 1944 Hellin Sirkka-Liisa Nieminen. Törmälä tuli ylioppilaaksi 1935 ja suoritti ylemmän oikeustutkinnon 1943, varatuomarin arvon hän sai 1946. Törmälä toimi Suomen Huollon lakimiehenä ja perusavustustoiminnan johtajana 1945–1947, talouspäällikkönä 1947–1950 ja toiminnanjohtajana 1950–1951. Helsingin evankelis-luterilaisten seurakuntien kirkkohallintokunnan palveluksessa hän oli 1950–1951, Mannerheimin Lastensuojeluliiton toiminnanjohtaja 1953–1959 ja sitten Muotihame -yhtiön toimitusjohtaja. Oma lakiasiantoimisto hänellä oli vuodesta 1961. Sota-aikana Törmälä oli kulkulaitosten ja yleisten töiden ministeriön palveluksessa, vastuullaan muun muassa miesten erikoistyöleirit. Hän toimi myös Suomen Kiinteistönvälittäjäliiton asiamiehenä. Muun muassa partio- ja seurakunnallinen toiminta kuuluivat Törmälän moniin luottamustehtäviin.Kuolleita. Helsingin Sanomat, 4.4.1976, s. 15. ==Julkaisuja== * Vapaa huoltotyö ja kunnat: Lainopillinen neuvonta vapaan huoltotyön uutena työmuotona, 1945, Heikki Waris, Edwin Törmälä * Kodin lakikirja: lakiasioiden opas jokaiselle kansalaiselle, kotien, yhdistysten, järjestöjen, koulujen ynnä muiden laitosten käyttöön, 1958, Aarne Tarasti, Edwin Törmälä, Venni Maunula ==Lähteet== Luokka: Suomalaiset juristit Luokka: Suomalaiset virkamiehet Luokka: Suomalaiset järjestöjohtajat Luokka: Vuonna 1916 syntyneet Luokka: Vuonna 1976 kuolleet
Sinkokaiini

Sinkokaiini eli dibukaiini on paikallispuudutteena käytetty lääkeaine. Sitä voi käyttää korvakivussa tilapäisesti kivun lievittämiseen. Hoitava korvatulehduksien lääke se ei ole. Sinkokaiinia käytetään voiteena tai peräpuikkoina myös peräpukamiin yhdistettynä esimerkiksi hydrokortisoniin ja antibioottiin kuten framysetiiniin. Suomessa sinkokaiinia sisältäviä myyntiluvallisia lääkevalmisteita ovat Orodrops sekä prednisolonin kanssa yhdistelmävalmisteina Scheriproct Neo ja Scheriproct Neo Kombi. == Lähteet == Luokka:Puudutteet
Pohjanmaan kauppakamari

Pohjanmaan kauppakamari on Pohjanmaan alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista. Pohjanmaan kauppakamarilla on noin 1050 jäsentä, joiden palveluksessa 70% alueen työvoimasta. Toimipisteet löytyvät Kokkolasta, Pietarsaaresta ja Vaasasta. Pohjanmaan kauppakamarin tärkeimmät vaikuttamisen alueet ovat: * osaavan työvoiman riittävyys * alueen vetovoima * toimiva infrastruktuuri Yritysten toimintaedellytyksiä kehitetään mm. kannanotoin, lausunnoin, järjestämällä erilaisia tilaisuuksia sekä yhteistyöprojekteilla muiden samaan päämäärään pyrkivien organisaatioiden kanssa. == Pohjanmaan kauppakamarin palvelut == Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi: * ATA Carnet * Euroopan yhteisön yleiset alkuperätodistukset * Force majeure -todistukset * Full confidence -todistukset * kauppalaskut * suositukset vientiyrityksille * tavaran tarkastus * muut erityistodistukset Muita palveluita: * AKA-kiinteistönarvioijat * ammattikirjat ja KauppakamariTieto * ansiomerkit * asiantuntija-artikkelit * asiantuntijaneuvonta * junaliput jäsenetuhintaan * välimiesmenettely == Pohjanmaan kauppakamarin julkaisut == Uutiskirje lähetetään jäsenistölle yhdeksän kertaa vuodessa. CB on kaksi kertaa vuodessa ilmestyvä kauppakamarilehti. Coastline on Pohjanmaan käyntikortti ja se julkaistaan joka toinen vuosi. Jokainen yritys esitellään ammattilaisten toimittamassa, englanninkielisessä artikkelissa. Yritysartikkeleiden lisäksi julkaisussa on monipuolinen lukupaketti alueen yrityselämästä, mielenkiintoisista henkilöistä ja ajankohtaisista ilmiöistä. == Aiheesta muualla == * Pohjanmaan kauppakamarin kotisivu Luokka:Suomalaiset kauppakamarit Luokka:Pohjanmaa
Kofeiinisitraatti

Kofeiinisitraatti on lääkeaine, jota käytetään keskosten hengityskatkojen hoitoon. Lääke annetaan liuoksena laskimoon. Kofeiinisitraattia myydään Suomessa valmistenimillä Gencebok ja Peyona.Ihmisille tarkoitettujen lääkevalmisteiden valmisteyhteenvedot ATC-koodin perusteella: N06BC01 Fimea. Lääkettä voidaan antaa potilaalle vain tehohoitoyksikössä.https://www.fimea.fi/documents/160140/765540/26603_Peyona_DHPC_Final- FI_Laminated_Card_2014-07.PDF Viitattu 15.6.2019 Se kuuluu myös WHO:n tärkeiden lääkkeiden listalle. ==Lähteet== Luokka:Lääkkeet
Bergendahls

Bergendahls on ruotsalainen tukku- ja vähittäiskauppayritys, jonka pääketjuja ovat Ruotsissa toimivat päivittäistavaraketjut City Gross, Matöppet ja Matrebellerna sekä Suomessakin toimivat Granit-sisustusketju sekä koruja ja asusteita myyvä Glitter-ketju. Bergendahlsin muita ketjuja ovat kodintavaraketjut Eko ja Duka. Konsernin liikevaihto vuonna 2017 oli 12,6 miljardia Ruotsin kruunua ja henkilöstömäärä 4 823. Bergendahls-konserni sai alkunsa vuonna 1922, kun Mikael Bergendahl perusti pienen elintarvikeagentuurin Skånen Hässleholmiin. Nykyinen pääomistaja Elisabeth Bergendahl-Mylonopoulos on perustajan pojantytär. Hänen miehensä Spyridon on emoyhtiön hallituksen puheenjohtaja. Bergendahls on Ruotsin neljänneksi suurin päivittäistavarayritys. ==Granit== Granit Funktion & Förvaring AB:n perustivat Ruotsin Sundbybergissä vuonna 1996 Anett Jorméus ja Susanne Liljenberg. Siitä tuli lifestyle-yritys, jonka erikoisalaa ovat käytännölliset, usein harmaasävyiset kodin esineet ja säilytysratkaisut. Ensimmäinen Granit-liike avattiin toukokuussa 1997 Tukholman Södermalmilla osoitteessa Götgatan 31. Vuonna 2008 Bergendahls osti Granitin. Suomeen Granit tuli vuonna 2013, jolloin se avasi ensin pilottimyymälän Helsingin Bulevardille ja sitten toisen Forumiin. Myöhemmin tulivat myymälät Tampereelle, Turkuun ja Ouluun. Ruotsin ja Suomen lisäksi myymälöitä on myös Norjassa. Granitin toimitusjohtajana on vuodesta 2019 toiminut Caroline Hjelte, joka seuraa tehtävässä omistajasuvun edustajaa Carl-Mikael Bergendahlia.. ==Glitter== Glitter-korutukkuyritys syntyi 1970-luvulla, kun Sven-Axel Svensson avasi tupakkakaupan Ruotsin Söderköpingiin. Hän laajensi toimintaa pian korujen tukkukauppaan. Vuonna 1992 Svensson ryhtyi myös korujen vähittäiskauppiaaksi ja avasi ensimmäisen Glitter-myymälän. Perustajan kuoltua vuonna 1999 yrityksen osti sijoitusyhtiö KF Invest, ja vuonna 2004 Glitter tuli osaksi Bergendahl-konsernia. Vuonna 2019 Glitterillä oli noin 180 myymälää neljässä eri maassa, niistä nelisenkymmentä Suomessa. == Lähteet == Luokka:Ruotsalaiset yritykset
Cayman Brac

Cayman Brac on Caymansaarille kuuluva saari, jonka pinta-ala on 36 neliökilometriä ja asukasluku vähän alle 2 000. Se sijaitsee itään Grand Caymanista. Saarella ei ole julkista liikennettä, mutta sen länsiosissa sijaitsee lentokenttä, josta on useita päivittäisiä lentoja Grand ja Little Caymanille. == Lähteet == Luokka:Caymansaaret
Chilen naisten jalkapallomaajoukkue

Chilen naisten jalkapallomaajoukkue edustaa Chileä naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2019 lopputurnaukseen. Copa Américassa joukkue on sijoittunut toiseksi vuosina 1991 ja 2018 sekä kolmanneksi vuosina 1995 ja 2010. Joukkueen päävalmentajana on vuodesta 2015 toiminut José Letelier. Vuoden 2019 MM-kilpailuissa Chile putosi jatkosta sijoituttuaan neljän joukkueen alkulohkossaan kolmanneksi. Se hävisi Ruotsille 0–2 ja Yhdysvalloille 0–3 sekä voitti Thaimaan 2–0. Chilelle olisi riittänyt jatkopaikkaan kolmen maalin voitto viimeisessä ottelussa, ja kolmanteen maaliin tarjoutui tilaisuus joukkueen saatua rangaistuspotkun viimeisellä kymmenminuuttisella mutta Francisca Lara laukoi pallon ylärimaan. Chilen ensimmäinen maali merkittiin Thaimaan maalivahdin omaksi maaliksi ja toisen teki María José Urrutia. Chilen joukkueen kapteenina pelasi maalivahti Christiane Endler. == Lähteet == Luokka:Naisten jalkapallomaajoukkueet Luokka:Chilen jalkapallo
Jamaikan naisten jalkapallomaajoukkue

Jamaikan naisten jalkapallomaajoukkue edustaa Jamaikaa naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2019 lopputurnaukseen. Maanosaliiton mestaruusturnauksessa, CONCACAF Gold Cupissa joukkue on sijoittunut kolmanneksi vuonna 2018 ja neljänneksi vuonna 2006. Joukkueen päävalmentajana on vuodesta 2015 toiminut Hue Menzies. MM-kilpailuissa 2019 Jamaika hävisi kaikki kolme otteluaan: Brasilialle 0–3, Italialle 0–5 ja Australialle 1–4. Jamaikan ainoan maalin teki Havana Solaun. Joukkueen kapteenina pelasi Konya Plummer. == Lähteet == Luokka:Naisten jalkapallomaajoukkueet Luokka:Jamaikan jalkapallo
Miltefosiini

Miltefosiini (C21H46PNO4) on orgaanisiin fosfaatteihin ja koliinijohdannaisiin kuuluva orgaaninen yhdiste. Yhdistettä käytetään lääketieteessä leishmaniaasin ja eräiden syöpätyyppien hoitoon. Miltefosiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Miltefosiini kehitettiin alun perin syöpälääkkeeksi, mutta 2000-luvun alussa sen huomattiin tehoavan Leishmania-suvun alkueliöihin. Sen vaikutusmekanismi ei ole tarkasti tiedossa ja mekanismeiksi on ehdotettu muun muassa alkueläinsolujen viestintäjärjestelmän häiriöistä aiheutuvaa apoptoosia, häiriötä solujen lipidiaineenvaihdunnassa ja fosfatidyylikoliinin biosynteesin estoa. Miltefosiini estää proteiinikinaasi C-entsyymin toimintaa ja siten syöpäsolujen kasvua. Miltefosiini annostellaan suun kautta tablettina. Sitä käytetään viskeraalisen leishmaniaasin hoidossa ja hoitotulos on yleensä erittäin hyvä. Lisäksi sitä voidaan käyttää iholle etäpesäkkeitä muodostavan rintasyövän hoidossa.Michael C.D. Fürst, Anna S. Pirzer & Markus R. Heinrich: Antiparasitics (PC), Ullmann's Encyclopedia of Industrial Chemistry, John Wiley & Sons, New York, 2018.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2011. ==Haittavaikutukset== Tyypillisimmät miltefosiinin aiheuttamat haittavaikutukset ovat huonovointisuus, oksentaminen, ripuli. Miltefosiinin ottaminen ruokailun yhteydessä voi vähentää haittavaikutuksia. Miltefosiini voi nostaa kreatiinipitoisuuksia, mikä on merkki munuaistoksisuudesta, mutta varsinaiset munuaisvauriot ovat harvinaisia. ==Valmistus== Miltefosiinin synteesin ensimmäisessä vaiheessa heksadekanoli reagoi fosforyylikloridin kanssa trietyyliamiinin toimiessa katalyyttinä. Muodostuva fosfaatijohdannainen reagoi seuraavassa vaiheessa etanoliamiinin kanssa ja viimeinen vaihe on aminoryhmän metylointi dimetyylisulfaatin avulla. ==Lähteet== Luokka:Alkueläinlääkkeet Luokka:Solunsalpaajat Luokka:Orgaaniset fosfaatit Luokka:WHO:n tärkeimmät lääkkeet
Emerson Royal

Emerson Aparecido Leite de Souza Junior eli Emerson Royal (s. 14. tammikuuta 1999 São Paulo, Brasilia) on brasilialainen jalkapalloilija, joka edustaa italialaista AC Milania. Hän on pelipaikaltaan oikea laitapuolustaja.https://www.skysports.com/football/news/11675/12395579/emerson- royal-tottenham-sign-right-back-from-barcelona Emerson aloitti ammattilaisuransa Ponte Pretassa, jossa hän debytoi Brasilian Serie A:ssa 2017. Hän siirtyi seuraavana vuonna Atlético Mineiroon, jossa pelasi 23 Brasilian pääsarjaottelua. Hän siirtyi Primera Divisiónin FC Barcelonaan 12 miljoonalla eurolla tammikuussa 2019, mutta jatkoi välittömästi saman sarjan Real Betisiin, joka maksoi Barcelonalle kuusi miljoonaa euroa. Hän pelasi Betisissä kaikkiaan 73 Primera Divisiónin ottelua, joissa teki neljä ja syötti kymmenen maalia. Eurooppa-liigassa hän käväisi kerran kentällä. Hän palasi Barcelonaan kesällä 2021 ja ehti pelata kolme Espanjan pääsarjaottelua, kunnes siirtyi saman vuoden elokuussa Englannin Valioliigan Tottenhamiin. Kolmen Spurs-kautensa aikana hän pelasi 79 valioliigaottelua, joissa hän teki neljä maalia. Mestarien liigassa hän pelasi kahdeksan ja Konferenssiliigassa kolme ottelua. Hän siirtyi Serie A:n AC Milaniin 15 miljoonan euron siirtosummalla elokuussa 2024. Emerson pelasi Brasilian jalkapallomaajoukkueessa ensimmäisen kerran maaottelussa Etelä-Koreaa vastaan marraskuussa 2019. Hän pelasi kolmessa ottelussa, mukaan lukien finaali, Brasilian hopeajoukkueessa Copa Américassa 2019. Kaikkiaan hän on pelannut kymmenen maaottelua, joista viisi on ollut MM-karsintaotteluita. == Lähteet == == Aiheesta muualla == *Emerson Royal WhoScored.com- sivustolla Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt